KOMISIJOS SPRENDIMAS
2005 m. rugsėjo 14 d.
iš dalies keičiantis Sprendimą 2004/233/EB dėl laboratorijų, įgaliotų tikrinti tam tikrų naminių mėsėdžių gyvūnų vakcinų nuo pasiutligės efektyvumą
(pranešta dokumentu Nr. C(2005) 3444)
(Tekstas svarbus EEE)
(2005/656/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnį,
kadangi:
(1)
Sprendimu 2000/258/EB Agence Française de Sécurité Sanitaire des Aliments de Nancy laboratorija (AFSSA laboratorija Nansyje) Prancūzijoje buvo paskirta atsakinga už kriterijų, būtinų serologiniams bandymams standartizuoti, nustatymą, kad būtų galima stebėti pasiutligės vakcinacijos veiksmingumą. Tame sprendime taip pat numatyta, kad AFSSA laboratorija Nansyje Komisijai turi atsiųsti Bendrijos laboratorijų, kurios yra įgaliotos atlikti tuos serologinius tyrimus, sąrašą. Todėl AFSSA laboratorija Nansyje, vertindama laboratorijas, kurias galima patvirtinti serologiniams bandymams atlikti, taiko nustatytą kvalifikacijos tikrinimo procedūrą.
(2)
2004 m. kovo 4 d. Komisijos sprendimu 2004/233/EB, įgaliojančiu laboratorijas tikrinti tam tikrų naminių mėsėdžių vakcinacijos nuo pasiutligės veiksmingumą (2), buvo nustatytas patvirtintų valstybių narių laboratorijų sąrašas remiantis AFSSA laboratorijos Nansyje pateiktais kvalifikacijos tikrinimo testų rezultatais.
(3)
Pagal Sprendimą 2000/258/EB AFSSA laboratorija Nansyje patvirtino vieną laboratoriją Čekijos Respublikoje.
(4)
Todėl tą laboratoriją reikia įtraukti į patvirtintų valstybių narių laboratorijų sąrašą, kaip nustatyta Sprendimo 2004/233/EB priede.
(5)
Todėl Sprendimą 2004/233/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/233/EB I priede Čekijos Respublikai skirta dalis pakeičiama taip:
„1)
State Veterinary Institute, National Reference Laboratory (NRL) for Rabies
U Sila 1139
CZ-463 11 Liberec 30
2)
State Veterinary Institute Prague
Sídlištní 136/24
CZ-165 03 Praha“.
2 straipsnis
Šis sprendimas skirtas valstybėms narėms.
Priimta Briuselyje, 2005 m. rugsėjo 14 d.